tomron87/hebrew-wikipedia-sentences-corpus huggingface dataset:
הופעת הבכורה של הקליפ הייתה ב-5 באוקטובר 2007 בתוכנית TRL והיה ניתן להורידו דרך תוכנת הiTunes.
הווידאו מראה את ספירס עם שיער בלונדיני יושבת עם שתי חברות במועדון, והן צופות בגבר היושב בבר.
בסצנות אחרות, ספירס מופיעה במועדון עם שיער שחור ומבצעת מופע חשפנית על עמוד כסוף, בעוד ספירס הבלונדינית צופה בה מהצד.
נכון ליוני 2021 הווידאו קליפ לשיר עומד על כ-224,000,000 צפיות באתר הvevo הרשמי שלה.
ב-18 ביוני 2011 בדיוק ארבע שנים לאחר צילומי הקליפ, דלפה לרשת הגרסה האלטרנטיבית של הקליפ.
בקליפ האלטרנטיבי, סצנות החשפנות הן גסות יותר, ואף ישנם קטעים בהם שדיה של ספירס חשופים חלקית.
בנוסף על כך, ישנן מספר סצנות שלא קיימות בקליפ המקורי המצולמות בבית וברחוב.
על אף המראה הבלתי אסתטי והעריכה החובבנית, קיבלה הגרסה האלטרנטיבית אהדה רבה מן המבקרים, הצופים וחלק ממעריציה של ספירס.
הבלוגר פארז הילטון אשר כתב: "שיפור רציני[...] אך מדוע לעזאזל לא שוחררה הגרסה הזו כגרסה הרשמית?
הסינגל יצא לאור למצעד הבילבורד ב-6 בספטמבר 2007. הכניסה לראשונה למצעד הייתה למקום ה-65. ב-25 בספטמבר, היום הראשון בו השיר היה ניתן להורדות חוקיות, הוא נכנס למקום השלישי במצעדי הפזמונים בקנדה, מקום שני בניו זילנד ומקום שישי באוסטרליה.
בפחות מעשרים וארבע שעות, נכנס הסינגל למקום הראשון במצעד ההורדות הדיגיטליות של iTunes בארצות הברית, מה שהוביל למקום השלישי במצעד הבילבורד.
הסינגל הפך לסינגל החמישי של ספירס אשר הצליח להיכנס לעשרת הגדולים בארצות הברית והפך להצלחה הגדולה של ספירס מזה 8 שנים.
הסינגל נשאר במקום השלישי במשך שבועיים.
בארצות הברית, הסינגל מכר מעל 1,300,000 עותקים וקיבל מעמד פלטינה.
גם באוסטרליה ובבריטניה זכה הסינגל להצלחה דומה ונכנס למצעדי הפזמונים למקום השלישי.
באוסטרליה קיבל הסינגל מעמד זהב לאור מכירות של 35 אלף עותקים.
בישראל השיר עבר את השבוע החמישי במקום הראשון במצעד השבועי של רדיוס 100FM.
נכון לאוקטובר 2008, הסינגל מכר מעל ל-4,000,000 עותקים ברחבי העולם.
בשנת 2020 הזמרת מיילי סיירוס ביצעה גרסת כיסוי של השיר בתוכנית הטלוויזיה MTV Unplugged.
Girl Gone Wild (בעברית: בחורה פרועה) הוא סינגל של הזמרת האמריקאית מדונה.
השיר יצא לאור כסינגל השני של מדונה מאלבום האולפן ה-12 שלה, MDNA.
השיר יצא ב-2 במרץ 2012 על ידי חברת התקליטים אינטרסקופ רקורדס.
במהלך ראיון מדונה חשפה כי הקליפ יצולם בשבוע של ה-17 בפברואר 2012. בקליפ נראית מדונה ברקע שחור לבן רוקדת עם דוגמנים ובסצנות נוספות רואים את אחד הדוגמנים מעשן סיגריה ואותה שוכבת על הרצפה, או עומדת ברקע שחור וכבולה באזיקים.
בסופו של הקליפ מדונה מוקפת בדוגמנים שמושכים אותה לצדדים באזיקים שהיא כבולה בהם ובסצנה נוספת היא מחזיקה צינור שיוצא ממנו עשן ויושבת על הרצפה.
נכון לשנת 2021 הקליפ קיבל כ-59,600,000 מיליון צפיות באתר YouTube.
השיר נחל הצלחה מתונה במצעדים, הוא הגיע למקום ה-1 מצעד שירי המועדונים של בילבורד ונכנס לעשרת הגדולים ב-11 מצעדים בהם: איטליה, יוון, ישראל, קוריאה הדרומית, מצעד הרדיו של סלובקיה ספרד, אפריקה הדרומית, ומצעד המכירות של שירי המועדונים של בילבורד.
באיטליה מכר השיר כ-30,000 עותקים והוכתר כתואר פלטינה.
מקוםתאריםמכירותאיטליה (FIMI)פלטינה30,000דרום קוריאה (Gaon)54,192סיכוםבכל העולם375,000
מדינהתאריךפורמטקנדה2 במרץ 2012הורדה דיגיטליתמקסיקוארצות הבריתאוסטרליה19 במרץ 2012גרמניהאיטליהספרדיפןניו זילנדארגנטינהברזילאל סלוודוראיטליה23 במרץ 2012רדיו עכשוויארצות הברית27 במרץ 2012פולין17 באפריל 2012CD24 באפריל 20127"צרפת23 באפריל 2012CDגרמניה4 במאי 2012בריטניה14 במאי 2012
Gipsy Kings (ג'יפסי קינגס) היא להקה צרפתית שבמקור מאזור ארל ומונפלייה שבצרפת, אשר מבצעת שירים בספרדית.
למרות שחברי הקבוצה נולדו בצרפת, הוריהם היו ספרדים ממוצא צועני שנמלטו מקטלוניה במהלך מלחמת האזרחים בספרד של שנות ה-30. הלהקה כינתה את עצמה במקור "Los Reyes" על פי שם משפחתם של חלק מחברי הלהקה, ובהמשך במשחק מילים על שם המשפחה ("לוס רייס" - בספרדית: המלכים) ומוצאם - Gipsy Kings.
משפחת רייס הגיעו לצרפת בעקבות מלחמת האזרחים שנערכה בספרד בשנות ה-1930 והמשיכו את המסורת של מוזיקת הרומבה פלמנקו גם שם.
היום ה-Gipsy Reyes נחשבת ללהקה המובילה בעולם בקצב הרומבה והפלמנקו.
הלהקה מורכבת מהזמרים המקוריים אנטוניקו רייס וטאמבו רייס, ויחד איתם דור ההמשך שהתווסף ללהקה המיתולוגית.
בין הלהיטים המוכרים של הלהקה: "ג'ובי ג'ובה", "באמבולאו" (על פי השירים Bamboleo של כרמן מירנדה ו-Caballo Viejo), "וולארה" (גרסת כיסוי לשיר של דומניקו מודוניו), "און אמור" והקאבר הנודע של הלהיט "Hotel California" של ה-האיגלס.
ההופעה האחרונה של הלהקה בישראל נערכה ביוני 2025 במועדון ה"בארבי" בתל אביב, במסגרת ליין "חתול בשק".
חבר הלהקה לשעבר ואחד ממייסדיה הוא צ'יקו בושיקי, אחיו של אחמד בושיקי שנהרג בעקבות טעות בזיהוי במהלך פרשת לילהאמר.
Girl Who Got Away הוא אלבומה הרביעי של דיידו.
רוב הלחנים באלבום הם בסגנון אלקטרוני והוקלטו בין השנים 2008 ל-2012 בלונדון ובקליפורניה.
המשתתפים העיקריים בעשיית האלבום הם דיידו ורולו ארמסטרונג.
משתתפים נוספים הם ג'ון בריאון, בריאן אנו אשר עבד בעבר עם דיידו על אלבומה Safe trip Home, ריק נוואלס אשר הלחין בעבר עבור סלין דיון ומדונה, לסטר מנדז, גרג קורסטין ובילי קרייוון.
בדומה ל-Safe Trip Home, החלה דיידו בשיתוף תכנים מן האלבום כחצי שנה לקראת צאתו במקביל לרכישה מוקדמת של האלבום באייטונז.
בנובמבר, 2012 פרסמה את שם האלבום ובהמשך את עטיפת האלבום.
בדצמבר, 2012 פרסמה את השיר השלישי מן האלבום - "Let Us Move On" לשמיעה חינמית.
בהמשך פרסמה את רשימת השירים באלבום ובינואר, 2013 פרסמה את הסינגל No Freedom לשמיעה חינמית.
ב-27 בפברואר הודלף אלבום לדיגיטל ספיי, מספר ימים לקראת השקת האלבום.
האלבום הגיע לראש מצעד עשרת האלבומים הנמכרים ביותר באייטונז אנגליה, צרפת, גרמניה, ספרד, איטליה ועוד.
סך מכירות אלבומי דיידו בעשור האחרון עומד על כ-38 מיליון עותקים.
Girl on Fire (בעברית: נערה לוהטת) הוא אלבום אולפן החמישי של הזמרת האמריקאית אלישה קיז.
האלבום יצא לאור ב-22 בנובמבר 2012, על ידי חברות התקליטים תקליטי RCA.
האלבום דורג במקום הראשון במצעד הבילבורד 200 עם מכירות של 159,000 עותקים בשבוע הראשון, אלבום חמישי של אלישה קיז שבמקום הראשון בארצות הברית.
האלבום קודם בעזרת שני סינגלים, כולל שיר הנושא של האלבום "Girl on Fire", שדורג במקום ה-11 במצעד הבילבורד הוט 100.
Girl (מעוצב כ-G I R L) הוא אלבום האולפן השני של הזמר והמפיק האמריקאי פארל ויליאמס.
האלבום יצא לאור ב-3 במרץ 2014. הסינגל הראשון מתוך האלבום הוא השיר "Happy", ששימש גם בפסקול הסרט "גנוב על המיניונים".
זהו אלבומו הראשון של ויליאמס מזה 8 שנים מאז אלבום הבכורה שלו, "In My Mind" מ-2006.
האלבום כולל שיתופי פעולה עם קלי אוסבורן, ג'סטין טימברלייק, טימבלנד, מיילי סיירוס, דאפט פאנק, ג'וג'ו, אלישה קיז, טורי קלי ולאה לאבל.
הביקורות על האלבום ממבקרי המוזיקה היו ברובן חיוביות.
"Happy" יצא כסינגל הראשון מהאלבום ב-21 בנובמבר 2013. השיר כלול בפסקול הסרט "גנוב על המיניונים".
ב-24 בנובמבר 2013, הוציא ויליאמס וידאו קליפ לשיר, שנחשב לקליפ הראשון שארך 24 שעות.
בקליפ השתתפו מספר ידוענים כגון מג'יק ג'ונסון, סטיב קארל, ג'ימי קימל, ג'יימי פוקס, סטיב מרטין, ג'אנל מונה, מירנדה קוסגרוב, טיילר, דה קריאייטור ועוד.
הסינגל הגיע למקום הראשון במצעד הבילבורד הוט 100, וגם הגיע לראש המצעדים באוסטרליה, צרפת, גרמניה, אירלנד, ניו זילנד ובריטניה.
השיר "Marilyn Monroe" יצא ב-10 במרץ 2014 כסינגל השני בבריטניה.
"Come Get It Bae" יצא כסינגל השלישי בעולם, והשני בארצות הברית.
האלבום דורג במקום הראשון במצעד האלבומים הבריטי ב-9 במרץ 2014. האלבום נמכר בשבוע הראשון לאחר צאתו ב-70,000 עותקים, ובכך הפך לאלבום הנמכר ביותר בבריטניה בשבוע הראשון לצאתו, לשנת 2014. בארצות הברית, האלבום הגיע למקום השני במצעד האלבומים של בילבורד, עם 113,000 עותקים שנמכרו.
נכון ל-4 ביוני 2014, האלבום נמכר ב-412,000 עותקים בארצות הברית.
כל השירים נכתבו והולחנו על ידי פארל ויליאמס.
Ginetta G57 P2 היא מכונית מרוץ מתוצרת יצרנית מכוניות הספורט והמרוץ הבריטית Ginetta Cars .
אב הטיפוס יוצר בשנת 2016.
מטה ומפעל החברה שוכן בעיר לידס באזור יורקשייר והאמבר בבריטניה.
דגם ה"Ginetta G57 P2" הוצג לראשונה באירוע הספורט Autosport International בברמינגהאם בינואר 2016.
במרוץ הראשון, שדגם ה"Ginetta G57 P2" השתתף, במרוץ Circuit de Barcelona-Catalunya סיים דגם ה"Ginetta G57 P2" במקום השלישי (נהגי המרוץ: מנהל הקבוצה "Lawrence Tomlinson" , ונהג המרוצים "Mike Simpson")
שלדת הרכב - בנויה מסיבי פחמן מחוזק פולימר (Carbon fiber reinforced polymer"" )
Ginetta G15 היא מכונית ספורט, בתצורת מכונית קופה, בעלת מרכב פיברגלס, מתוצרת יצרנית מכוניות הספורט והמרוץ הבריטית Ginetta Cars בין השנים 1968–1974.
סך הכול יוצרו 800 יחידות.
דגם ה-"Ginetta G15" הוצג לראשונה בתערוכת המכוניות הבין-לאומית בלונדון בשנת 1967
מנוע אחורי של מכונית הילמן אימפ
המתלים נלקחו מיצרני הרכב הבריטים "הילמן" ו"טריומף"
Ginetta G32 היא מכונית ספורט, בתצורת מכונית קופה, מתוצרת יצרנית מכוניות הספורט והמרוץ הבריטית Ginetta Cars אשר יוצרה בין השנים 1989–1992.
מספר חלקים ממפרט דגם ה"Ginetta G32" נלקחו (ברישיון) מדגם פורד פיאסטה שייצרה "פורד אירופה", חברת בת של קונצרן הרכב פורד.
קיבולת מכל דלק - 44 ליטר
Ginx eSports TV הוא ערוץ טלוויזיה בינלאומי העוסק בספורט אלקטרוני (eSports).
הערוץ זמין ב-10 שפות ב-50 מדינות ליותר מ-55 מיליון בתים.
הערוץ משדר מספר תוכניות ומשדר גם משחקים וטורנירים בשידור חי ממספר מקומות ברחבי העולם.
Ginx tv נוסד בשנת 2007, והושק באוגוסט 2008 על פלטפורמת השידורים בלוויין של Boom TV ברומניה.
באוגוסט 2010 הודיע הערוץ כי הוא מתכנן להשיק את שידוריו בבריטניה ובאירלנד, שם צפוי לו קהל פוטנציאלי של מעל 12 מיליון צופים באמצעות Sky ו-Virgin Media.
במרץ 2011 דווח כי השקת הערוץ נדחתה, ושידורי הערוץ הושקו רק ב-9 ביולי 2013.
באוקטובר 2013 הערוץ רכש את ערוץ הפוקר על מנת להגיע ל-19 מיליון בתים נוספים באירופה, בתשלום של 26 מיליון דולר.
ב-23 במאי 2014 הושק Ginx tv באינדונזיה בשידורי TransVision.
אתר אינטרנט חדש לערוץ הושק ב-2015. האתר מאפשר ללקוחות הערוץ לרכוש מינוי לחודש, לרבעון או לשנה, ובמסגרתו יקבלו גישה לשידורי הערוץ ולתוכניות VOD נבחרות.
בפברואר 2017 החלה החברה המפעילה את הערוץ בפעילות גם בישראל, באמצעות שותפות עם אפליקציית 4GTV של פרטנר.
בחודש יוני 2017 עלה הערוץ בשירות הטלוויזיה סלקום tv ובשירות פרטנר TV.
הערוץ משודר בתרגום לעברית ברוב התוכניות.
באוגוסט 2017 שידר הערוץ, ללקוחות סלקום tv בלבד, את גמר אליפות ישראל בספורט אלקטרוני של אותה השנה.
החל מאפריל 2018 משדר הערוץ באופן קבוע את משחקי ליגת אליפות ישראל ב-League of Legends לשנת 2018.
במרץ 2018 עלה הערוץ ב-HOT באפיק 93.
ב-26 בספטמבר 2019 ירד הערוץ מסלקום tv.
ב-23 באוקטובר 2019 ירד הערוץ מHOT.
גיפי (באנגלית Giphy) הוא מסד נתונים מקוון ומנוע חיפוש המאפשר למשתמשים לחפש ולשתף קטעי וידאו קצר החוזרים על עצמם ללא שום צליל, שדומים לקבצים המונפשים GIF.
גיפי נוסדה על ידי אלכס צ'ונג וג'ייס קוק בפברואר 2013. הרעיון לעסק הגיע כאשר הצמד היה בארוחת בוקר והרהרו על המגמה העולה של תקשורת חזותית בלבד.
כאשר צ'ונג וקוק השיקה לראשונה גיפי, האתר פעל רק כמנוע חיפוש עבור קובצי GIF.
באוגוסט 2013, גיפי התרחבה מעבר להיותה מנוע חיפוש בלבד, והתחילה לאפשר למשתמשים לפרסם, להטמיע ולשתף קובצי GIF ב־Facebook.
גיפי נודע אז כאחד ממאת האתרים הטובים ביותר של 2013, על פי מגזין PC.
שלושה חודשים לאחר מכן, גיפי שולבה עם Twitter כדי לאפשר למשתמשים לשתף קובצי GIF, על ידי שיתוף כתובת האתר של GIF.
בינואר 2015 קיבלה גיפי עוד 17 מיליון דולרים בסבב גיוס ההמונים השני בהובלת Lightspeed Venture Partners , בהשתתפות ג'נרל קטליסט ומשקיעים לשעבר.
בנוסף, גיפי גייסה חלק גדול מסבב זה באמצעות פלטפורמת מימון ההמונים של אלפוורקס .
במרס 2015, רכשה גיפי את Nutmeg, שירות העברת הודעות GIF, כאחד הצעדים העיקריים הראשונים של החברה כלפי התעשייה הניידת.
זאת במקביל להשקת פלטפורמת הפיתוח של Facebook Messenger, שבה גיפי הצטרפה לכמה אפליקציות אקסקלוסיביות בהופעתה הראשונה.
באוגוסט 2015, גיפי השיקה את האפליקציה השנייה לנייד, גיפי Cam, המאפשרת למשתמשים ליצור ולשתף קובצי GIF ברשת חברתית.
באוקטובר 2016 גיפי גייסה 72 מיליון דולר לפי הערכת שווי של 600 מיליון דולרים.
באוקטובר 2016, הודיעה גיפי מספר נתונים סטטיסטיים: יש לה 100 מיליון משתמשים פעילים מדי יום, היא יוצרת יותר ממיליארד קובצי GIF ליום, ומבקרים צופים יותר מ־2 מיליון שעות של תוכן GIF מדי יום.
ביולי 2017 הודיעה גיפי כי יש לה 200 מיליון משתמשים פעילים מדי יום בין ה־API והאתר, עם כ־250 מיליון משתמשים פעילים בחודש.
במאי 2020 החברה נרכשה על ידי פייסבוק בסכום של 400 מיליון דולרים.
הרגולטורים בבריטניה ביטלו את רכישת גיפי על ידי פייסבוק באוקטובר 2022.
גיפי שותפה עם מותגים שמארחים קובצי GIF שיכולים להיות משותפים כמו קידום מכירות באמצעות ערוצי מדיה חברתית.
החברה גם יצרה פרופילי אמנים באתר, אשר מאפשרים לקובצי GIF להיות מיוחסים לאומנים שיצרו אותם.
בספטמבר 2014 גיפי שיתפה פעולה עם תאגיד Line במטרה לארח את תחילת תחרות עיצוב המדבקה של החברה.
באוגוסט 2015, אולפני יוניברסל שיתפו פעולה עם גיפי לשחרור שישה קובצי GIF, על מנת לקדם את הסרט החדש, המבוסס NWA, היישר מקומפטון.
לגיפי יש שותפות עם מעל 200 חברות ומותגים המארחת את כל התוכן הקיים שלהם על הערוצים הממותגים שבבעלותן.
חלק מהשותפים של גיפי הם דיסני, קלווין קליין, ג'נרל אלקטריק ופפסי.
Gingerbread Man (בעברית: איש לחם זנגביל) הוא סינגל שהוקלט על ידי הזמרת-יוצרת האמריקאית מלאני מרטינז, מתוך המיני-אלבום השלישי שלה, Cry Baby's Extra Clutter EP.
השיר יצא לאור ב-23 בדצמבר 2015, על ידי חברת התקליטים אטלנטיק רקורדס, כסינגל הראשון והיחיד מתוך המיני-אלבום.
בנוסף לכך, יצא השיר לכבוד כ-"מתנה ממלאני מרטינז לכבוד חג המולד".
השיר נכתב על ידי מלאני מרטינז לבדה והופק על ידי מייקל קינן ועל ידי המפיק המוזיקלי ארתור מקארתור.
את הטיזר הרשמי של השיר פרסמה מרטינז בעמוד הטוויטר שלה ב-21 בדצמבר 2015. השיר לא תוכנן לעלות לאייטונס, אך בהמשך עלה לשם.
האודיו הרשמי של השיר הועלה לערוץ היוטיוב של מלאני מרטינז ב-23 בדצמבר 2015, ביום צאתו כסינגל.
האודיו צבר קרוב ל-30 מיליון צפיות בסך הכול.
מדינהתאריך יציאהפורמטחברת תקליטיםמקורעולם23 בדצמבר 2015הזרמת מוזיקה • הורדה דיגיטליתאטלנטיק
Girl on Fire (בעברית: נערה לוהטת) הוא סינגל שהוקלט על ידי זמרת האמריקאית אלישה קיז, מתוך אלבום האולפן החמישי שלה, Girl on Fire.
השיר יצא לאור ב-4 בספטמבר 2012, על ידי חברת התקליטים תקליטי RCA.
השיר הגיע למקום ה-11 במצעד הבילבורד הוט 100.
השיר נכתב על ידי אלישה קיז, סאלאם רמי, בילי סקאיר וג'ף באסקר והופק על ידי אלישה קיז, סאלאם רמי וג'ף באסקר.
איגוד תעשיית ההקלטות הבריטי העניק לשיר את תואר הפלטינה, על מכירות של למעלה מ-600,000 עותקים במדינה, מה שהופך אותו לאחד משיריה הנמכרים ביותר של קיז במדינה.
הווידאו קליפ הרשמי של השיר פורסם לראשונה ב-BET, במהלך תוכנית הטלוויזיה "106 & Park", ב-19 באוקטובר 2012. לאורכו של הקליפ, ניתן לראות את קיז בסלון הבית שלה, תוך שמסביבה יש אש בוערת.
כמו כן, ניתן לראותה כשהיא משחקת עם ילד.
נכון ליוני 2020, מונה הצפיות של הקליפ עומד על למעלה מ-300 מיליון צפיות.
מקוםתאריםמכירותאוסטריה (IFPI Austria)זהב15,000אוסטרליה (ARIA)פלטינה 5×350,000איטליה (FIMI)פלטינה30,000בלגיה (BEA)זהב15,000בריטניה (BPI)פלטינה600,000גרמניה (BVMI)פלטינה300,000דנמרק (IFPI Denmark)פלטינה30,000הולנד (NVPI)זהב10,000מקסיקו (AMPROFON)פלטינה 2×120,000ניו זילנד (RMNZ)פלטינה15,000פינלנד (Musiikkituottajat)זהב14,713קנדה (Music Canada)פלטינה 2×160,000 מכירות + הזרמת מדיה בלבד
Girl like Me (בעברית: בחורה כמוני) הוא שיר שהוקלט על ידי הלהקה האמריקאית בלאק אייד פיז, ביחד עם הזמרת-יוצרת הקולומביאנית שאקירה, מתוך אלבום האולפן השמיני של הלהקה, Translation.
השיר יצא לאור ב-4 בדצמבר 2020, על ידי חברות התקליטים ויל.איי.אם מיוזיק גרופ ואפיק רקורדס, כסינגל הרביעי מתוך האלבום.
השיר הגיע למקום השני במצעד האייטונס הלטיני של ארצות הברית.
במקור, הוקלט השיר כבר בשנת 2008, תוך שתוכנן להיכלל באלבום , אך לבסוף נגנז היות שלא התאים לקו המוזיקלי של האלבום.
בהמשך, הוציא ויל.איי.אם בשנת 2013, את אלבום האולפן הרביעי שלו , תוך שהוא הציע לשאקירה להקליט את השיר יחד עמו במטרה לכלול אותו באלבום.
השיר נכתב על ידי טים מיטשל, אלברט מננדז, ברנדן באקלי, ג'וני גולדשטיין, ג'ימי גומז, ויל.איי.אם ואפל.די.אפ והופק על ידי ג'וני גולדשטיין, ויל.איי.אם ושאקירה.
השיר נכתב בשתי שפות: אנגלית וספרדית והוא מכיל בתוכו את סוגת הפופ והפופ הלטיני.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-233,000 השמעות ביממה אחת.
בשיר יש אזכורים של דברים וידוענים שונים.
השורות "Sacúdelo como Shaki" ו-"Your hips don't lie, they rock me", מאזכרות בתוכן את הלהיט "Hips Don't Lie" של שאקירה, שיצא לאור במקור בשנת 2006. בהמשך, ישנה השורה "Ones who look like Selena", שמדברת על הזמרת-יוצרת המקסיקנית-אמריקאית סלינה.
לקראת סוף השיר, מופיעה השורה "Shake your bunda like Anitta", שמאזכרת בתוכה את הזמרת-יוצרת הברזילאית אניטה.
כבר שיצא, סקרו את השיר שלל אתרי מוזיקה ומגזינים שונים, תוך שהפנו כלפיו ביקורות חיוביות.
במגזין הדיגיטלי El Heraldo de México נכתב כי "הנערה מברנקייה הודיעה ברשתות החברתיות שלה כי ביום שישי הקרוב, 19 ביוני, ייצא שירה החדש "Girl like Me", שהוא חלק מהאלבום החדש Translation, של הבלאק אייד פיז".
ב-Europa FM נכתב כי "בשיר יש שימוש בצלילי ריקוד מודרניים ובו שאקירה מצליחה להפתיעה בזכות הביצוע הבלתי צפוי שלה".
באתר המוזיקה Jenesaispop נכתב כי "השיר מסתמן להיות להיט".
מדינהתאריך יציאהפורמטחברת תקליטיםמקורעולם19 ביוני 2020הזרמת מוזיקה • הורדה דיגיטליתאפיק • ויל.איי.אם
Girl Code (בעברית: קוד של ילדות) הוא אלבום הבכורה של הצמד האמריקאי סיטי גירלז.
האלבום יצא לאור ב-16 בנובמבר 2018, על ידי חברות התקליטים קוואליטי קונטרול, מוטאון וקפיטול רקורדס.
האלבום הגיע למקום ה-55 במצעד הבילבורד 200.
Girl (בעברית: ילדה) הוא אלבום האולפן השני של הזמרת-יוצרת האמריקאית מארן מוריס.
האלבום יצא לאור ב-8 במרץ 2019, על ידי חברת התקליטים קולומביה נאשוויל.
מתוך האלבום יצאו שלושת הסינגלים: "Girl", "The Bones", ו-"To Hell & Back".
האלבום הופק על ידי בוסבי, מארן מוריס וגרג קורסטין שעבד עם מוריס על הלהיט הגדול ביותר שיצא מתוך האלבום, "The Bones".
איגוד תעשיית ההקלטות האמריקאי (RIAA) העניק לאלבום את תואר הזהב, על מכירות של למעלה מחצי מיליון עותקים במדינה.
סך העותקים הפיזיים שנמכרו מהאלבום הוא 91,000.
הביקורות שהופנו כלפי האלבום היו חיוביות והוא דורג פעמיים ברשימות סוף השנה של מגזין הבילבורד.
מקוםתאריםמכירותארצות הברית (RIAA)זהב525,000 מכירות + הזרמת מדיה בלבד
מדינהתאריך יציאהפורמטחברת תקליטיםעולם8 במרץ 2019הזרמת מוזיקה • הורדה דיגיטליתקולומביה נאשוויל
Girl (בעברית: ילדה) הוא סינגל שהוקלט על ידי הזמרת-יוצרת האמריקאית מארן מוריס, מתוך אלבום האולפן השני שלה, Girl.
השיר יצא לאור ב-18 בינואר 2019, על ידי חברת התקליטים קולומביה נאשוויל, כסינגל הראשון והפותח מתוך האלבום.
השיר הגיע למקום השמיני במצעד שירי הקאנטרי.
השיר נכתב על ידי מארן מוריס, גרג קורסטין ושרה אהרונס והופק על ידי גרג קורסטין גם כן.
איגוד תעשיית ההקלטות האמריקאי העניק לשיר את תואר הפלטינה, על מכירות של למעלה ממיליון עותקים במדינה וכך גם איגוד תעשיית ההקלטות הקנדי.
ב-24 בינואר 2019, העלתה מארן מוריס לערוץ היוטיוב שלה את הווידאו קליפ הרשמי של השיר.
הקליפ הועלה בשידור חי כמה ימים קודם לכן, העלתה מוריס לערוץ היוטיוב שלה את קליפ המילים הרשמי של השיר, בו ניתן לראות את עטיפת הסינגל.
נכון ליוני 2020, מונה הצפיות של הקליפ וקליפ המילים עומד על למעלה מ-20 מיליון צפיות.
מדינה תאריך יציאה פורמט חברת תקליטיםמקורעולם 18 בינואר 2019הזרמת מוזיקה • הורדה דיגיטליתקולומביה נאשוויל
Girl: The World Tour (בעברית: ילדה: סיבוב ההופעות העולמי) הוא סיבוב ההופעות השני של הזמרת-יוצרת האמריקאית מארן מוריס, שנועד לקדם את אלבום האולפן השני שלה, Girl.
סיבוב ההופעות החל ב-9 במרץ 2019, בתיאטרון ריביירה בשיקגו, ארצות הברית והסתיים ב-16 בנובמבר 2019 בארמורי, מיניאפוליס.
מארן מוריס הודיעה על סיבוב ההופעות ב-17 בינואר 2019, יום לפני יציאתו של "Girl".
סיבוב ההופעות התקיים באמריקה הצפונית, אירופה ואוקיאניה.
בנוסף הודיעה כי קסקדה פופ וראלין יהיו חלק ממופעי החימום של ההופעות שנכללו בסיבוב ההופעות.
בהמשך, האריכה את סיבוב ההופעות, תוך שקיימה הופעות בפסטיבלים שונים.
ב-The Early Registration סקרו את סיבוב ההופעות ואת אחת ההופעות שהתקיימו במסגרתו בצורה חיובית.
דייב פולסון מ-Tennessean תיאר את סיבוב ההופעות מ-"מחזה זירה בגודל של כיס".
ג'רמי בורצ'ר מ-Taste Of Country הפנה כלפי סיבוב ההופעות ביקורת חיובית, תוך ששם דגש על ההופעה שקיימה בנאשוויל.
קייטי בודריאו ממגזין 303 שיבחה את הנוכחות הבימתית ואת היכולת הקולית של מוריס והצהירה כי מוריס מספקת מופע "נוקאאוט".
רשימת השירים מייצגת את השירים שביצעה מוריס בהופעה שהתקיימה ב-19 במרץ 2019. הרשימה לא בהכרח משקפת את השירים שבוצעו בשאר ההופעות.
במהלך המופע בנאשוויל, ברנדי קרלייל הצטרפה למוריס וביצעה עמה את "Common".
בנוסף, מירנדה למברט ונטלי המבי אליה בביצוע "Virginia Bluebell" ו-"I Wish I Was".
כמו כן, ביצעו השלוש ביחד עם קסקדה את "My Church".
במהלך ההופעה שנערכה בלוס אנג'לס, ג'וג'ו הצטרפה למוריס, תוך שביצעה עמה את "Common" ואת "Too Little Too Late".
במהלך ההופעות שקיימה מוריס באירופה, הצטרף ריילין למוריס וביצע עמה את "All My Favorite People".
"Girl at Home" (בעברית: "יַלְדָּה בַּבַּיִת") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה הרביעי, .
השיר יצא לאור ב-22 באוקטובר 2012, בסמוך ליציאת מהדורת הדלוקס של האלבום, על ידי חברת התקליטים ביג משין רקורדס, כסינגל שיווקי רשמי.
השיר הגיע למקום ה-51 במצעד השירים הדיגיטליים הקנדיים.
השיר נכתב על ידי טיילור סוויפט והופק על ידה, יחד עם המפיק המוזיקלי נייתן צ'פמן.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-15 מיליון השמעות.
ברולינג סטון הוא דורג במקום ה-215 ברשימת "כל 229 השירים של טיילור סוויפט, לפי דירוג".
ארגוןרשימהמיקוםמקוראינדפנדנט100 רצועות האלבומים של טיילור סוויפט - מדורגות76רולינג סטוןכל 229 השירים של טיילור סוויפט, לפי דירוג215BuzzFeed167 השירים הטובים ביותר של טיילור סוויפט, לפי דירוג167NMEהשירים הטובים ביותר של טיילור סוויפט, לפי דירוג145Paste158 השירים הטובים ביותר של טיילור סוויפט, לפי דירוג145Vulture179 השירים הטובים ביותר של טיילור סוויפט, לפי דירוג141
(בעברית: ילדה בבית (גרסתה של טיילור)) הוא שיר שהוקלט על ידי הזמרת-יוצרת האמריקאית טיילור סוויפט.
ההקלטה החוזרת של סוויפט לשירה "Girl at Home" משנת 2012, היא הרצועה התשע עשרה מאלבום ההקלטה החוזרת השני שלה, ; הקלטה חוזרת של אלבומה Red, משנת 2012. יצא לאור ב-12 בנובמבר 2021, על ידי חברת התקליטים ריפבליק רקורדס.
"" כולל את אותן המילים של "Girl at Home" המקורי, אך ההפקה והמכשור בו שונים; הוא הופק על ידי המפיקה המוזיקלית השוודית אלווירה אנדרפיירד.
"Giorgio" (בעברית: "ג'ורג'יו") הוא שיר שבוצע על ידי הזמרת השווייצרית ליס אסיה.
השיר ייצג את שווייץ באירוויזיון 1958. השיר נכתב על ידי פרידולין טשודי והולחן על ידי פול בורקהרד.
השיר בוצע בשפות גרמנית ואיטלקית, ובכך הפך לשיר הראשון באירוויזיון שבוצע במספר שפות.
ב-12 במרץ 1958, השיר בוצע על ידי אסיה באירוויזיון.
השיר הושר עשירי ואחרון בסדר ההופעות, אחרי אוסטריה.
השיר זכה במקום השני עם 24 נקודות, בהפרש של שלוש נקודות מהזוכה הצרפתי, אנדרה קלאבו.
Girl Loves Me הוא שיר של המוזיקאי האנגלי דייוויד בואי.
זוהי הרצועה החמישית באלבום האולפן העשרים וחמש והאחרון של בואי, Blackstar, שיצא ב-8 בינואר 2016. הרצועה נכתבה על ידי בואי והופקה על ידי בואי וטוני ויסקונטי.
"Girl Loves Me" הגיע בשיאו למקום ה-87 במצעד הסינגלים בהולנד ולמקום ה-146 במצעד הסינגלים בבריטניה.
רולינג סטון כינה את "Girl Loves Me" כרגע האהוב עליהם מ-Blackstar, ותיאר אותו כ"כהה, טריפי וסקסי במובנים שרק האייקון הגדול והמאוחר יכול היה להוציא." NME תיארו את השיר כ"קעקוע מאיים ומיליטריסטי", ושיערו שבואי אולי הושפע מהראפרים פיוצ'ר ויאנג ת'אג בשיר.
Gioventù bruciata (בעברית: נעורים מבוזבזים) הוא אלבום הבכורה של הזמר-יוצר האיטלקי מחמוד.
את האלבום הוציאה לאור ב-22 בפברואר 2019 חברת התקליטים איילנד רקורדס.
הוא הגיע למקום הראשון במצעד האלבומים האיטלקי.
Gioventù bruciata פורסם לראשונה כמיני-אלבום ב-21 בספטמבר 2018.
מקוםתאריםמכירות איטליה (FIMI) פלטינה 50,000
אזור תאריך פורמט חברת תקליטים איטליה 22 בפברואר 2019 הורדה דיגיטלית, הזרמת מוזיקה, תקליטור איילנד רקורדס
"Gioventù bruciata" (בעברית: "נעורים מבוזבזים") הוא שיר שהוקלט על ידי הזמר-יוצר האיטלקי מחמוד.
השיר יצא לאור ב-7 בדצמבר 2018, על ידי חברת התקליטים איילנד רקורדס, כסינגל הרביעי מתוך אלבום הבכורה שלו, Gioventù bruciata.
השיר נכתב על ידי מחמוד וסטפנו קרי, שגם הפיק אותו.
הווידאו קליפ הרשמי של השיר פורסם ב-13 בדצמבר 2018. נכון למאי 2022, מונה הצפיות של הקליפ עומד על למעלה מ-10 מיליון צפיות.
השיר הגיע למקום ה-40 במצעד הסינגלים האיטלקי.
מקוםתאריםמכירות איטליה (FIMI) זהב 35,000
אזור תאריך פורמט חברת תקליטים איטליה 7 בדצמבר 2018 הורדה דיגיטלית איילנד רקורדס
"Girl Crush" הוא שיר של להקת הקאנטרי האמריקאית, ליטל ביג טאון.
השיר נכתב על ידי לורי מאקקנה , הילרי לינדזי וליז רוז, והופק על ידי ג'יי ג'ויס .
השיר יצא, על ידי חברת התקליטים קפיטול רקורדס נאשוויל, ב-15 בדצמבר 2014. כמו כן, השיר הוא הסינגל השני שיצא מתוך אלבום האולפן השישי שלהם, Pain Killer.
נכון לאוקטובר 2022, השיר הושמע למעלה מ-191 מיליון פעמים בספוטיפיי.
מספר תחנות רדיו דיווחו כי הורידו את השיר "Girl Crush" מהפלייליסטים שלהן, כתגובה לחששות של מספר מאזינים כי השיר הוא שיר לסבי.
בתגובה, חברת הלהקה ליטל ביג טאון, קארן פיירצ'יילד, אמרה כי: "זה פשוט מזעזע עבורי, החשיבה האטומה הזאת, כשפשוט לא על זה השיר מדבר...
אבל מה אם זה היה?
זה פשוט עניין גדול יותר של האזנה לשיר בשביל מה שהוא." בנוסף, חברת התקליטים הוציאה פרסומת קצרה בה הלהקה דנה בשיר ובשמועתו בפועל.
בכתבה שנכתבה במגזין בילבורד, נשאלו מספר מנהלי תוכניות רדיו לגבי המחלוקת שנוצרה לגבי השיר.
באותה כתבה, נכתב כי רק מנהל אחד פירט תלונה ספציפית של מאזין, ולכן המגזין הגיע למסקנה כי המחלוקת היא מפוברקת.
הווידאו קליפ, שצולם בלוס אנג'לס, בצילום שחור-לבן, ובוים על ידי קרלה ומת'יו ולש, הועלה לערוץ היוטיוב של הלהקה ב-8 באפריל 2015. נכון לאוקטובר 2022, הווידאו קליפ נצפה למעלה מ-198 מיליון פעמים.
"Gimme Some Truth" (במקור מאוית "Give Me Some Truth") הוא שיר מחאה שנכתב ובוצע על ידי ג'ון לנון.
השיר יצא לראשונה באלבומו Imagine משנת 1971. "Gimme Some Truth" מכיל התייחסויות פוליטיות שונות העולות מזמן כתיבתו, בשנים האחרונות של מלחמת וייטנאם.
ההקלטה, שהופקה בשיתוף עם פיל ספקטור, כוללת סולו גיטרת סלייד שניגן ג'ורג' האריסון, חברו לשעבר של לנון ללהקת הביטלס.
בשנת 1982, "Gimme Some Truth" יצא כבי-סייד של "Love" בסינגל שיצא לאחר מותו.
העבודה על השיר החלה כבר בינואר 1969 במהלך סשנים של Get Back של הביטלס, שבסופו של דבר התפתחו ל-Let It Be.
הקלטות בוטלג של הלהקה מבצעת שירים שבסופו של דבר נכנסו להקלטות הסולו של חברי הלהקה כוללות כמה ביצועים של "Gimme Some Truth".
הקלטה של הביטלס מבצעים את השיר שוחררה רשמית בשנת 2021, והופיעה במהדורה המחודשת של Let It Be: 50th Anniversary Edition ובסרט התיעודי The Beatles: Get Back.הצד השני מתחיל עם 'Gimme Some Truth', שהוא אחד שהתחלתי לפני שנה או שנתיים - כנראה בהודו.
זה היה ליקוק ישן שהיה לי הרבה זמן, אבל שוב שיניתי את המילים.
אני אוהב את השיר כי הוא נשמע טוב אבל הוא לא קיבל הרבה תשומת לב, אז זה שיר אישי שאני אוהב את הצליל שלו.
הגיטרות טובות והקול נשמע נחמד, ואתה יודע, והוא אומר כל מה שהוא אומר.
ג'ורג' עושה סולו חד עם אצבע הפלדה שלו (הוא לא גאה בזה יותר מדי, אבל אני אוהב את זה).
"Gimme Some Truth" מעביר את תסכולו של לנון מפוליטיקאים מתעתעים ("בניו קצרי השיער צהובי הבטן של טריקי דיקי"), מהצביעות ומהשוביניזם ("השוביניסטים הקטנים והמתנשאים של אמא").
מילות השיר מתמצתות כמה רגשות רווחים באותה תקופה, כאשר אנשים רבים השתתפו בעצרות מחאה נגד ממשלותיהם.
השיר משתמש גם בהתייחסות לחרוז הילדים "Old Mother Hubbard" (על אישה שהולכת להביא לכלב שלה עצם, רק כדי לגלות שהארון שלה ריק) כפועל.
האזכור של "סבון רך" משתמש בפועל כסלנג במובנו הקלאסי - כלומר, חנופה לא כנה המנסה לשכנע מישהו לעשות או לחשוב משהו, כמו במקרה של פוליטיקאים המשתמשים ברטוריקה ספקנית או מתעתעת כדי לדכא תסיסה ציבורית או כדי להפיץ באופן לא הוגן.
לנון משתמש בשיר החוזר "Money for rope/Money for dope", כאשר הביטוי הקודם הוא וריאציה של הניב הבריטי "Money for old rope" (רווח שהושג במאמץ מועט או ללא מאמץ).
על פי פיטר ג'קסון, היה זה פול מקרטני שהגה את השורה הזו במהלך סשנים של Get Back.
ג'קסון הראה למקרטני את הקטעים מהסרט התיעודי שלו של הביטלס מבצעים את השיר, שלא זכרו שעבדו עליו.
לנון עצמו הודה בשיחות פרטיות כי "שמונת האמצעיים" נכתב על ידי מקרטני.
לנון הקליט את "Gimme Some Truth" ב-25 במאי 1971 באולפני אסקוט סאונד.
אוברדאב של השירה הראשית שלו ב-28 במאי תועד גם הוא בסרט.
הסופר רוברט רודריגז מציין כי Imagine ידועה באיכויות המסחריות שלה וב"מחיר ידידותי לרדיו", אך ברצועות המשמעותיות יותר, ג'ורג' האריסון מספק "כמה מהנגינה המחוספסת ביותר", במיוחד ב-"Gimme Some Truth".
רודריגז מדגיש את סולו גיטרת הסלייד של האריסון כ"צורב באותה מידה" כמו הנגינה שלו בשיר "How Do You Sleep?" ומתאר את השיר כ"התקפה חומצית על צביעות ממשלתית".
ג'ון לנון - שירה, גיטרה חשמלית
ג'ורג' האריסון - גיטרה חשמלית, גיטרת סלייד
רוד לינטון - גיטרה אקוסטית
אנדי דייוויס - גיטרה אקוסטית
(גבר אחרי חצות)") הוא שיר של הלהקה השוודית אבבא.
השיר הוקלט באוגוסט 1979 במטרה לקדם את סיבוב ההופעות של הלהקה בצפון אמריקה ובאירופה באותה שנה, והוא נכלל באלבום "Greatest Hits Vol.
2" של אבבא כרצועה חדשה לגמרי.
בישראל השיר מוכר גם כ"זה טעים ומתוק".)
השיר נכתב והולחן על ידי בני אנדרסון וביורן אולבאוס, כאשר השירה המובילה מבוצעת על ידי אנייטה פלטסקוג.
מילות השיר מתארות דמות של אישה בודדה הכמהה לקשר רומנטי.
קו המלודיה של השיר מנוגן בסינתיסייזר מסוג ARP Odyssey.
במקור אבבא הקליטו שיר אחר בשם "Rubber Ball Man", שתוכנן לצאת כסינגל לקידום מסע ההופעות.
השיר כלל את העיבוד הטיפוסי של אבבא עם שירה מובילה של אנייטה פלטסקוג ואנני-פריד לינגסטד ושימוש במיתרים קלאסיים.
השיר גם בוצע על ידי הלהקה במהלך החזרות לסיבוב ההופעות של 1979 בשם "Under My Sun".
עם זאת, הלהקה חשה כי "Gimme!
Gimme!" עם צליל הדיסקו שלו יהיה בחירה טובה יותר לסינגל המוביל, ולכן "Rubber Ball Man" נותר רק כדמו.
בשנת 1971 שוודיה הפכה למדינה השנייה בעולם שמבטלת את ההפללה של פורנוגרפיה, אחרי דנמרק.
באותה שנה התחתנה אנייטה פלטסקוג עם ביורן אולבאוס.
הם השתתפו במופע קברט יחד עם בני אנדרסון ואנני-פריד לינגסטד, שנקרא "Festfolket".
השם היה משחק מילים על המילים השוודיות ל"אנשי מסיבה" ו"זוגות מאורסים".
בשנה שלאחר מכן הרביעייה הפכה לאבבא.
הם ניהלו תדמית נקייה ומסודרת, למרות שהיו מודעים למוניטין של שוודיה בנוגע לחופש המיני.
פלטסקוג, שהפכה לסמל מין שלא מרצונה נפגעה במיוחד מהעניין הציבורי.
בתגובה לביקורת של הופעה בשנת 1977 בעיתון אוסטרלי שתיאר את "הישבן של אנייטה" כ"אוצר לאומי שוודי", היא אמרה: "אלוהים אדירים, אין להם ישבנים באוסטרליה?"
השיר הוקלט באוגוסט 1979 עבור סיבוב הופעות בצפון אמריקה.
השיר שבוצע על ידי פלטסקוג מתאר אישה מדוכאת היושבת לבדה בדירה, צופה בטלוויזיה בשעה מאוחרת, כשהרוח הסתווית נושבת בחוץ.
"האם אין מישהו שיוכל לעזור לי לגרש את הצללים?"
סיפורה הגותי של בדידות ותסכול מיני נפרש לצלילי פעימות דיסקו נמרצות; שיגעון הדיסקו היה בשיאו ב-1979. סרטו הווידאו של השיר, שבויים על ידי הבמאי השוודי לאסה הלסטרם, מציג את ההקלטה באולפני Polar בסטוקהולם, אולפן מתקדם שהיה בבעלות הלהקה.
האוזניות המופיעות בסרטון הוצגו לאחר מכן בתערוכת Super Troupers במרכז סאות'בנק בלונדון.
הקליפ נפתח בתקריב של זוג ידיים המפעילות מערבל אותות, סימן להסתגלות הקבוצה לטכנולוגיות חדשות של מוזיקת פופ.
הלסטרום השתמש בצילום פתיחה דומה כמה שנים קודם לכן בקליפ לשיר "Ring Ring" של אבבא מ-1973, אם כי אז הידיים ניגנו מנגינה על פסנתר מיושן.
הרביעייה התקדמה רבות כמוזיקאים וגם כאינדיבידואלים.
בתחילת 1979 פלטסקוג ואולבאוס הגישו בקשה לגירושים; לינגסטד ואנדרסון נפרדו בשנה שלאחר מכן.
בשיר מצאה פלטסקוג את עצמה במצב מביך שבו היא שרה על אישה הכמהה נואשות למין בשיר שנכתב על ידי בעלה לשעבר שלבינתיים עבר לחברת חברה חדשה.
עם זאת השיר נושא גם אספקט פמיניסטי מסוים; יש הרואים בביצוע ההרמוני של פלטסקוג ולינגסטד ביטוי לתשוקה נשית.
המילה "man" הוחלפה במילה הכללית "love" בגרסת השיר בספרדית, "Dame!
השיר הופיע באוסף "Gold: Greatest Hits" מ-1992, ששיקם את המוניטין המסחרי של הלהקה עם 30 מיליון מכירות.
הוא גם זכה לגרסאות כיסוי רבות, בהן גרסה של מדונה.
בשנת 2018 הסטנדאפיסט והקומיקאי יונתן ברק הוציא ספיישל הקרוי " טעים ומתוק".
באותו ספיישל הוצגה פרודיה לשיר זה.
אשר משתמש באותו הלחן אך במילים " זה טעים ומתוק - זה מתוק וזה גם טעים." השיר הקצר והספיישל הפכו להצלחה עצומה ונכון לאוגוסט 2025 יש לו כ-4.9 מיליון צפיות ביוטיוב.
השיר הוקלט באולפני קולומביה בניו יורק באפריל 1963, ויצא חודש לאחר מכן כרצועה השנייה באלבום האולפן השני של דילן, The Freewheelin' Bob Dylan.
דילן הקליט מחדש את השיר כדואט עם ג'וני קאש בפברואר 1969. הקלטה זו הפכה לרצועה הפותחת של Nashville Skyline, אלבום האולפן התשיעי של דילן.
השיר נכתב לאחר נסיעתו הראשונה של דילן לאנגליה בדצמבר 1962, עם השלמת אלבומו השני.
יש ויכוחים למי השיר הזה הוא מחווה: יש הטוענים שחברתו לשעבר אקו הלסטרום ויש הטוענים שבוני ביצ'ר, שתיהן הכיר דילן לפני שעזב לניו יורק.
עם זאת, יש חשד שהשיר הזה יכול היה להיות בהשראת חברתו דאז, סוז רוטולו.
דילן עזב את אנגליה לאיטליה כדי לחפש את רוטולו, שהמשך לימודיה שם גרם לקרע רציני במערכת היחסים ביניהם.
ללא ידיעתו של דילן, היא כבר חזרה לארצות הברית, ועזבה בערך באותו זמן שהוא הגיע לאיטליה.
שם הוא סיים את השיר, לכאורה בהשראת הסיום הנראה של מערכת היחסים שלו עם רוטולו.
עם שובו לניו יורק באמצע ינואר, הוא שכנע אותה לחזור להיות יחד, ולחזור לדירתו ברחוב 4. רוטולו היא האישה המופיעה על עטיפת האלבום, צועדת יד ביד עם דילן במורד רחוב ג'ונס, לא רחוק מדירתם.
בעת שהותו בלונדון, פגש דילן מספר דמויות בסצנת הפולק המקומית, כולל זמר הפולק האנגלי מרטין קארתי.
"נתקלתי בכמה אנשים באנגליה שבאמת הכירו את השירים האלה (באנגלית מסורתית)", נזכר דילן ב-1984. "מרטין קארתי, עוד בחור בשם [בוב] דבנפורט.
קארתי חשף את דילן לרפרטואר של בלדות אנגליות מסורתיות, כולל העיבוד של קארתי עצמו לשיר "יריד סקרבורו", שדילן שאב ממנו היבטים של הלחן והמילים של "Girl from the North Country", כולל השורה מהפזמון "Remember me to one who lives there, she once was a true love of mine".
מבחינה מוזיקלית, שיר זה כמעט זהה ליצירתו "Boots of Spanish Leather", שהולחנה והוקלטה שנה לאחר מכן עבור האלבום The Times They Are A-Changin'.
Girl's Day (בתרגום לעברית: יום הבנות; בקוריאנית: 걸스데이) היא להקת בנות דרום קוריאנית שהוקמה על ידי הלייבל Dream T Entertainment ב-2010. כיום חברות בלהקה ארבע בנות, לאחר ששתי חברות עזבו את הלהקה.
חברות הלהקה הנוכחיות הן סוג'ין, מינה, יורה והיירי.
לאחר עזיבתן של ג'יסון וג'ין, הלהקה המשיכה את פעילותה עם ארבע החברות הנותרות, והפכה לאחת הלהקות הפופולריות והמצליחות ביותר מבחינה מסחרית של אותה תקופה.
כל אחד מהשירים הללו הגיע למכירות של למעלה ממיליון עותקים דיגיטליים.
במהלך פעילותה הלהקה שיתפה פעולה עם למעלה מ-20 מותגים, בין השאר עם המותגים LG Electronics, Ezaki Glico 's Pocky, Lotte World Nexon ו-Bullsone.
בשנת 2015 הלהקה דורגה במקום ה-13 בדירוג Corea Power Celebrity, המדרג את הסלבריטאים החזקים והמשפיעים ביותר בקוריאה.
ב-2016 הקבוצה דורגה במקום ה-26 באותו דירוג, כשחברת הלהקה היארי הגיעה למקום השלישי בדירוג האישי.
בשנת 2019 ארבע החברות החליטו שלא לחדש את החוזים שלהן עם Dream T Entertainment.
עם זאת, הן הצהירו כי הלהקה לא תתפרק, אלא תמשיך את פעילותה.
ביולי 2010 הלהקה חזרה לפעילות עם חמש חברות: ג'יהא, ג'יסון, ג'ין, סוג'ין ומינה, והוציאה לאור מיני-אלבום תחת השם Girl's Day Party.
חודשיים לאחר מכן, ג'יסון וג'ין עזבו את הקבוצה לטובת עיסוק בתחומי עניין אישיים, והן הוחלפו בשתי חברות חדשות שהצטרפו ללהקה – יורה והירי.
בהמשך, הוציאו את המיני-אלבום Girl's Day Party #2.
במרץ 2011 הוציאה הלהקה את המיני-אלבום Girl's Day Party #3, יחד עם הסינגל "Twinkle Twinkle".
השיר זכה להצלחה מסחרית, והגיע למקום הרביעי במצעד החודשי הדיגיטלי של שירות המוזיקה מלון של חודש אפריל.
כמו כן, השיר הגיע למקום ה-39 בדירוג של המצעד השנתי של מלון.
ב-7 במאי הקבוצה הופיעה בטאיוואן, בהופעה הראשונה שלהן בחו"ל, באירוע שאורגן על ידי ארגון התיירות של קוריאה, יחד עם הלהקות U-KISS ו-Super Junior M.
ביולי הלהקה הוציאה מיני-אלבום נוסף, תחת השם Everyday, עם הסינגל המוביל "Hug Me Once".
ב-4 בספטמבר יצא לאור המיני-אלבום Girls' Day Party #4 עם השיר "Don't Flirt".
שני האלבומים דורגו בין 50 המובילים במצעד החודשי של מלון.
ב-17 באפריל 2012 יצא לאור המיני-אלבום Everyday 2, יחד עם הסינגל המוביל "Oh!
ב-17 באוקטובר הלייבל Dream Tea Entertainment הודיע על עזיבתה של ג'יהא עקב סיבות אישיות.
הלהקה המשיכה את פעילותה עם ארבע החברות הנותרות, והוציאה לאור את השיר "Don't Forget Me", מתוך אלבום עתידי, שפורסם בהמשך תחת השם Girl's Day Party #5.
2013–2015: המשך פעילות והפסקה זמנית
בפברואר 2013 יצא לאור הסינגל "White Day".
לאחר מכן, ב-14 במרץ, הלהקה הוציאה את האלבום הראשון שלה באורך מלא, תחת השם Expectation.
השיר שעל שמו נקרא האלבום, "Expectation" זכה להצלחה מסחרית, וכן הגיע להצלחה במצעדים.
השיר זכה בפרס בקטגוריית 'השיר הארוך של השנה' בטקס פרסי המוזיקה של סירקל צ'ארט, כשהגיע למקום השלישי בדירוג זה.
במצעד המוזיקה הדיגיטלית השנתי של מלון השיר הגיע בדירוג למקום ה-36. בנוסף, השיר "Female President" נכנס לרשימת "20 שירי ה-K-Pop הטובים ביותר לשנת 2013" של הבילבורד.
בהמשך הלהקה הוציאה לאור את האלבום Girl's Day Party #6 עם הסינגל המוביל "Please Tell Me".
ב-3 בינואר 2014 הלהקה הוציאה לאור את המיני-אלבום Everyday 3, שהופק ברובו על ידי המפיק Duble Sidekick.
הקליפ לשיר "Something" ("썸씽") הגיע ליותר ממיליון צפיות תוך יום מצאתו.
השיר הגיע למיקום הגבוה ביותר של הלהקה במצעדים, כשהגיע למקום השני במצעד קיי-פופ הוט 100, למקום השלישי במצעד השבועי של סירקל צ'ארט, ולמקום הרביעי במצעד החודשי הדיגיטלי של אותו מצעד.
השיר הגיע לעשירייה הראשונה בדירוג במצעד קיי-פופ הוט 100, שם שהה במשך שמונה שבועות.
ביצועים חיים של הלהקה לשיר זה זכו בחמישה פרסי מופעי מוזיקה, כשבהמשך זכו ב"הופעת הריקוד הטובה ביותר של להקת בנות" בטקס פרסי המוזיקה האסייתית של Mnet לשנת 2014. השיר הגיע למקום התשיעי במצעד השנתי הדיגיטלי של מלון.
ביולי הלהקה הוציאה לאור את המיני-אלבום החמישי שלה, Everyday 4, עם הסינגל המוביל "Darling".
הסינגל דורג במקום ה-27 במצעד השנתי הדיגיטלי של מלון.
במאי 2015, הוציאה Girl's Day את הסינגל "Hello Bubble" במסגרת שיתוף פעולה עם מותג הטיפוח Mise-en-scène.
ביוני הלהקה נסעה לאוקינאווה שביפן עבור צילומים לתוכנית הריאליטי One Fine Day.
ביולי 2015 הלהקה הוציאה את אלבומה השני באורך מלא, תחת השם Love.
במהלך קידום המכירות של האלבום, הלהקה הופיעה ב-7 ביולי בתוכנית הרשת הקוריאנית ChoiKoon TV.
לאחר ההופעה נמתחה ביקורת על הלהקה על "התנהגות לא מכבדת" בהופעתה.
למחרת, חברות הלהקה הופיעו בשידור חי ברשת והביעו התנצלות.
למרות זאת, השיר שביצעו בהופעה – "Ring My Bell", נשאר בעשרת השירים המובילים של המצעד הדיגיטלי החודשי של מלון של חודש יולי.
ב-30 בספטמבר הלהקה הוציאה לאור את האלבום הראשון שלה לשוק היפני – Girl's Day 2015 Autumn Party, עם גרסאות יפניות לסינגלים "Darling", "Twinkle Twinkle" ו-"Ring My Bell".
באוגוסט 2013, הלהקה מונתה לשגרירת כבוד עבור הקמפיין של התוכנית "Because I Am a Girl".
באותו חודש הלהקה ביקרה בעיר צ'יאנג ראי, שבתאילנד, לשם עבודה התנדבותית.
שנה לאחר מכן הלהקה חזרה שוב לתאילנד, הפעם כדי להשתתף בקמפיין לעידוד רישום לידות של בנות.
כל ההכנסות מההופעות של הלהקה ב-2014 נתרמו לתמיכה ברישום לידה של בנות במדינות מתפתחות.
בפברואר 2016 חברות הלהקה סוג'ין ויורה ייצגו את הלהקה בתוכנית של שגרירות קוריאה בקמבודיה, יחד עם התנדבות שבמסגרתה ערכו סדנאות אמנות ומוזיקה בבית ספר מקומי.
ב-2 במרץ 2017, Dream T Entertainment הכריזה על קאמבק של הלהקה, לאחר הפסקת פעילות של 21 חודשים, שהתקיימה לשם התמקדות של חברות הלהקה בפעילויות סולו.
עם חזרתה לפעילות, הלהקה פרסמה את הקליפ הרשמי של השיר "I'll Be Yours" בערוץ היוטיוב הרשמי של הלהקה, ובערוץ היוטיוב 1theK; הקליפ שעלה בערוץ 1theK הגיע לכ- 2 מיליון צפיות בפחות מ-24 שעות.
המיני-אלבום החדש של הלהקה – Everyday #5, הגיע עם צאתו למקום השביעי במצעד האלבומים העולמיים של בילבורד של אותו שבוע.
בנוסף, השיר דורג במקום השני במצעד Genie, ובמקום ה-11 במצעד מלון.
בשנת 2018, כל ארבע החברות נשאו לפידים באולימפיאדת החורף פיונג'אנג ב-2018.
ב-11 בינואר 2019, דווח כי חברות הלהקה לא יחדשו את חוזיהן עם Dream T Entertainment, אך ימשיכו בפעילות עם לייבלים אחרים.
"Girl, So Confusing" (מעוצב באותיות קטנות; בתרגום חופשי לעברית: "אחותי, כל כך מבלבל") הוא שיר שהוקלט על ידי הזמרת-יוצרת הבריטית צ'ארלי XCX, מתוך אלבום האולפן השישי שלה, Brat.
השיר נכתב על ידיה יחד עם שהשתתף גם בהפקתו, ויצא לאור ב-7 ביוני 2024, על ידי חברת התקליטים אטלנטיק רקורדס.
זהו שיר אינדי דאנס בעל השפעות גליץ', הבנוי על גבי שיחה מדוקלמת ומעובדת באוטו-טיון ועל בייסליין חזק ופועם.
נושא השיר הוא מערכת יחסים מתוחה בין צ'ארלי XCX לבין מוזיקאית אחרת.
עם יציאת השיר לאור, מעריצים ומבקרי מוזיקה תהו באשר לזהות נושא השיר; בין ההשערות שהועלו נמנו הזמרת-יוצרת היפנית-בריטית רינה סאוואיאמה, הזמרת הוולשית מרינה דיאמנדיס והזמרת הניו זילנדית לורד.
בהמשך אישרה צ'ארלי XCX בריאיון למגזין בילבורד כי לורד הייתה ההשראה לכתיבת השיר.
ב-21 ביוני 2024 יצאה לאור גרסת רמיקס לשיר, בהשתתפות לורד.
גרסה זו מושתתת על מילות השיר המקוריות ומוסיפה עליהן תשובה מפי לורד הדנה בחולשותיה שהיא חסרת ביטחון לגביהן.
מבקרי המוזיקה שיבחו את גרסת הרמיקס, ורבים מהם ציינו לטובה את מילותיה ואת הנושאים שבהם היא עוסקת בנוסף.
היא נכללה ברשימות סוף שנה רבות, וברשימותיהם שערכו מגזין והאינדפנדנט אף הגיע לראש.
מבחינה מסחרית, גרסת הרמיקס הייתה בין 40 השירים המובילים בבריטניה ובניו זילנד, והגיעה לטווח אמצע המצעד באוסטרליה, בארצות הברית ובקנדה.
כמו כן הגיעה למעמד פלטינה מטעם איגוד תעשיית ההקלטות הקנדי.
בפברואר 2024 צ'ארלי XCX חשפה לראשונה טיזר מתוך "Girl, So Confusing", במהלך ריאיון למגזין הבריטי .
מבקר המוזיקה שאד ד'סוזה כתב באותה עת כי השיר "בוודאות יעלה הילוך אצל ובקרב שרתי דיסקורד" כאשר "צ'ארלי שרה בו על מערכת היחסים הטעונה שלה עם אמנית עלומת שם".
בהמשך היא הדגישה בסרטון טיקטוק כי ב-Brat אין אף "שירי דיס", למעט הסינגל המוביל באלבום, "Von Dutch".
הזמרת ציינה כי השיר הוא דרך עבורה לחקור את מערכות היחסים המעודנות והמורכבות שמצופה מאמניות פופ לקיים אחת עם השנייה באור הזרקורים.
עם יציאתו לאור של Brat, מעריצים העלו השערות שונות באשר לזהות נושא השיר.
בין האמניות שהוצעו נמנות הזמרת-יוצרת היפנית-בריטית רינה סאוואיאמה, הזמרת הוולשית מרינה דיאמנדיס והזמרת הניו זילנדית לורד:
צ'ארלי XCX וסאוואיאמה כבר שיתפו פעולה בשנת 2022 בשיר "Beg for You", מתוך האלבום Crash.
שנה לאחר מכן דווח על פגיעה ביחסים בין השתיים בצל מריבה בין סאוואיאמה לבין מאטי הילי, סולן להקת דה 1975; באותה עת, צ'ארלי XCX הייתה מאורסת למתופף הלהקה, , אליו לימים נישאה.
על פי השערה זו, השימוש במילה "girl" בשיר ובכותרתו מרמז לאלבומה השני של סאוואיאמה, Hold the Girl.
צ'ארלי XCX ודיאמנדיס כבר שיתפו פעולה בשנת 2013 בשיר "Just Desserts", סינגל ששימש לקידום סיבוב ההופעות The Lonely Hearts Club Tour שערכה האחרונה באותה עת, נוסף על השתתפותה של צ'ארלי XCX כמופע חימום בחלק מסיבוב ההופעות.
בשנת 2016, צ'ארלי XCX פרסמה סדרת תמונות שלה עם פירות שונים המופיעים ברקע, שצולמו על ידי הצלמת שרלוט רתרפורד במסגרת מסע פרסום למותג הבשמים הבריטי .
דיאמנדיס, שעבדה בעברה עם רתרפורד, הגיבה לפוסט בעמוד האינסטגרם של צ'ארלי XCX, "ה-Froot הזה נראה מוכר!", משפט שהפך בהמשך למם אינטרנט.
צ'ארלי XCX הגיבה לדיאמנדיס, בכותבה כי היא לא השתמשה בגרפיקה אמנותית כלשהי של דיאמנדיס עבור מסע הפרסום שכן היא לא הייתה מודעת למרכיבים החזותיים שבתצלומיה, אך הודתה כי אחרי שראתה אותם היא קלטה דמיון מסוים ביניהם לבין אותם תצלומים של דיאמנדיס.
בשנת 2023 כתבה צ'ארלי XCX בעמוד האינסטגרם 360_brat שבניהולה כי היא חשה "פגועה וכעוסה ומבולבלת מאוד" מהחלטתה של דיאמנדיס להגיב פומבית לאותה סיטואציה, מה שחיזק את ההשערה כי היא כתבה את השיר על דיאמנדיס.
לצד זאת, ביום יציאתה לאור של גרסת הרמיקס לשיר, דיאמנדיס פרסמה ציוץ ובו כתבה, "זה יפהפה.
כל כך אמיץ ואנושי לכתוב יצירה על הנושא הזה וכל כך מרפא להקשיב לה", והשתיים החליפו ביניהן תגובות אוהדות.
במגזין רולינג סטון נכתב כי חילופי הדברים מראים כי השתיים התפייסו אחרי התקרית.
לורד זכתה להצלחה רחבת היקף בשנת 2013 לאחר יציאתם לאור של סינגל הבכורה שלה "Royals" ושל אלבום הבכורה שלה, Pure Heroine.
האסתטיקה החזותית ומראה גופה של הזמרת הושוו בתקשורת לאלה של צ'ארלי XCX, שבאותה שנה הוציאה לאור גם היא את אלבום הבכורה שלה, True Romance, ושזכתה להצלחה רחבת היקף שנה קודם לכן עם השיר "I Love It", שיתוף פעולה שלה עם צמד הסינת'-פופ השוודי איקונה פופ.
במהלך ריאיון של צ'ארלי XCX משנת 2014 חל בלבול בינה לבין לורד, והיא נשאלה על ההשראה "שלה" לשיר "Royals".
צ'ארלי XCX בחרה שלא לתקן את המראיין ושיתפה פעולה במענה על השאלה.
התקרית הייתה להשראה למם אינטרנט רב-שנים המשווה בין השתיים.
בריאיון לרולינג סטון בריטניה ממאי 2024, צ'ארלי XCX חשפה כי בתחילה היא קינאה לורד ובהצלחתה המסחרית עם "Royals" וכן השוותה בין המראה החיצוני שלה לזה של לורד.
עם זאת, היא הודתה כי סגנונותיהן המוזיקליים השונים גרמו לה להיות בטוחה שהן "שני אנשים שונים לגמרי" ושהמחשבה הזו נבעה בעצם מחוסר ביטחון שלה כלפי היצירה שלה עצמה.
"Girl, So Confusing" תואר כשיר אינדי דאנס בעל השפעות גליץ' הבנוי על גבי שיחה מדוקלמת ומעובדת באוטו-טיון ועל בייסליין חזק ופועם.
לינדזי זולדז מהניו יורק טיימס כתבה כי לשיר "קצב סטרובוסקופי", בעוד מייגן גארווי מפיצ'פורק כינתה את השיר "תוסס" ו"מלוכלך".
ניק מאלון מ-PopMatters השווה את קולה של צ'ארלי XCX לזה של הזמרת האמריקאית-צרפתייה , ותיאר אותו כבעל "גוון צרוד" ההופך בהמשך ל"ספירלות קליטות להפליא".
חנה מילראה מ-NME השוותה את ההפקה לזו של אלבום המיקסטייפ של צ'ארלי XCX משנת 2017, Pop 2. פאולו רגוזה מ-Consequence ציין כי הדגימות הקוליות הקוראות "" בסולם מוגבה נשמעות בו זמנית "עליזות ומדוכדכות".
על פי ריאן בולבק מ-, השיר משלב קולות סינתיסייזר מטושטשים וקולות רקע בסולם גבוה.
עם יציאתו לאור, השיר זכה ליחס תקשורתי רחב, בפרט על רקע העניין בזהות נושאו.
גם השורה "You're all about writing poems" ("כל כולך עסוקה בכתיבת שירים") פורשה כרמז לכתיבתה הפואטית של לורד ולשיר מתוך אלבומה Melodrama.
מגזין תיאר את השיר כ"קצת קטנוני, קצת מתוק, מביך בצורה נועזת ולוחמני".
בריאיון עם ובואן יאנג בפודקאסט , צ'ארלי XCX אישרה כי בעוד שהיא מכבדת את התחזקותה של השותפות בין אמניות בז'אנר הפופ, היא עדיין רואה את המורכבויות שבאותן מערכות יחסים: "אני לא חושבת שאת הופכת לפמיניסטית רעה אם את אולי לא רואה עין בעין עם כל אישה ואישה.
זה לא טבעם של בני האדם.
יש את כל הדינמיקות השונות האלה".
"Girl, So Confusing" הגיע בשיאו למקום ה-28 במצעד הסינגלים הבריטי, וצעד בו חמישה שבועות.
השיר נכנס למצעד בילבורד הוט 100 במקום ה-63, וצעד בו שבועיים.
במצעד שירי הדאנס/אלקטרוני הגיע בשיאו למקום השלישי, והגיע למקום ה-17 במצעד סוף השנה המקביל; בשני תתי-המצעד, מצעד שירי הדאנס/אלקטרוני בסטרימינג ומצעד שירי הדאנס/אלקטרוני הדיגיטליים, השיר הגיע בשיאו למקום השני, אחרי השיר של מרשמלו בהשתתפות קיין בראון.
השיר היה לסינגל בעל ההישג הגבוה ביותר במצעדים עבור שתי האמניות.
במצעד קנדה הוט 100, השיר הגיע בשיאו למקום ה-57 וצעד בו שבועיים.
השיר הגיע בשיאו למקום ה-50 במצעדי ה-ARIA.
השיר הגיע בשיאו למקום ה-59 במצעד בילבורד גלובל 200. בניו זילנד, השיר הגיע בשיאו למקום ה-24. השיר הגיע למעמד פלטינה מטעם איגוד תעשיית ההקלטות הקנדי (Music Canada) לאחר שמכר 80,000 עותקים.
במשך כשנה צ'ארלי XCX ניסתה ליצור קשר עם לורד כדי לשתף פעולה בכתיבת חומרים חדשים, אך בלא הצלחה.
בריאיון לבילבורד, היא ציינה כי הדבר "מתכתב עם הנרטיב של השיר עצמו".
יום לפני יציאתו לאור של Brat, צ'ארלי XCX שלחה ללורד הודעה קולית ובה הסבירה שהיא הייתה ההשראה שלה לכתיבת השיר.
בריאיון לתוכנית הרדיו של ב-Apple Music 1, היא חשפה כי התכוננה לתרחיש שבו לורד "לא תדבר איתה לעולם".
בשל הפרשי שעות בין אזורי הזמן של צ'ארלי XCX ושל לורד, המתגוררת בניו זילנד, היא שמעה את השיר עוד לפני שקיבלה את הודעתה של צ'ארלי.
לורד הגיבה מייד, התנצלה על מעשיה והציעה להשתתף בגרסת רמיקס לשיר.
צ'ארלי XCX חשפה כי גרסת הרמיקס באה לידי מימוש תוך שלושה ימים.
עם יציאתו לאור של Brat, לורד שיבחה את האלבום בפרסומים באינסטגרם, ואף כתבה כי הוא "האלבום היחיד שאי פעם שמרתי מראש".
ב-11 ביוני 2024, לורד הגיעה להופעתה של צ'ארלי XCX ב שבניו יורק.
ב-20 ביוני 2024 צ'ארלי XCX הודיעה על שיתוף הפעולה עם לורד על ידי שכירת צוות צַבָּעִים שכתב את שמה של לורד על גבי קיר לבן בשכונת שבברוקלין.
גרסת הרמיקס יצאה לאור יום לאחר מכן.
השתיים ביצעו את גרסת הרמיקס במהלך הופעה במדיסון סקוור גארדן (כחלק מסיבוב ההופעות של צ'ארלי XCX וטרוי סיון) בספטמבר 2024, בפסטיבל המוזיקה קואצ'לה באפריל 2025, ובמהלך הופעה של לורד בקיה פורום (כחלק מסיבוב ההופעות שלה ) באוקטובר 2025.
לורד סיפרה כי כתיבת הבית שלה לגרסת הרמיקס גרמה לה להרגיש "אמפתיה עמוקה" כלפי צ'ארלי XCX, אך גם תחושה ש"לא הוּבַנתי כהלכה" לצד תחושת דחיפות "לתקן את המצב" ביניהן.
כמו כן, הזמרת הוקירה את צ'ארלי XCX על כך שפתחה ביניהן "ערוץ תקשורת" ואפשרה לה להגיד דברים שלא אמרה קודם לכן.
לאחר יציאתה לאור של גרסת הרמיקס, צ'ארלי XCX פרסמה צילום מסך של הודעת טקסט שקיבלה מלורד עם הבית המלא שכתבה לשיר, ואת תגובתה להודעה "לעזאזל".
גרסת הרמיקס מרחיבה את השיח הקיים מהשיר המקורי, העוסק בדינמיקות המורכבות והתחרותיות שבחברויות נשיות, בקנאה, בחוסר ביטחון וביריבות, ומעניקה תשובה מפי לורד, אשר חוקרת את מאבקיה בדימוי גוף, בהפרעות אכילה, ובביטחון עצמי.
מבקרים כינו את הבית של לורד "גלוי", "פגיע" ו"מטהר".
במגזין גרסת הרמיקס הוכרזה כ"היפוך" של זו המקורית, וכונתה "חגיגה של אנרגיה נשית וגינוי של הגורמים לניכור בין נשים".
באופן דומה, במגזין ציינו שגרסת הרמיקס העניקה מסגור חדש ל"מונולוג המתוח" שבשיר המקורי, והפכה אותו ל"שיחה מרפאת ובמפתיע מרגשת בין שתי כוכבות פופ לא שגרתיות, שניצבו זו נגד זו" מימי נעוריהן.
הניו יורק טיימס תיאר את המילים כ"נטילת סיכונים כאוטית ומשותפת, התמודדות כנה עם תעתועי התהילה, ויישוב סכסוכים שאפשר לרקוד לצליליו".
עם יציאתו לאור, השיר זכה לשבחי הביקורת, ורבים מהמבקרים ציינו לטובה את מילותיו ואת הנושאים שבהם היא עוסקת, והכתירו אותו כאחד הרגעים הבולטים של השנה בתרבות הפופ.
ג'ייסון פ' פרנק ואלחנדרה גולארטה מ-Vulture כתבו כי הבית של לורד "מתאים כמו כפפה לעולם של Brat" בזכות הכנות שבו.
ג'רמי ד' לרסון מפיצ'פורק העניק לשיר את תואר "השיר החדש הטוב ביותר" של המגזין, וכינה אותה "הגעה להסכמה משותפת, שתי כוכבות פופ גדולות מראות פגיעות ומודעות עצמית בעודן מייצרות רגע מכונן בהיסטוריה של הפופ".
באופן דומה, דריק רוסיניול מ- העניק לשיר את תואר "שיר הפופ החדש הטוב ביותר", ועלים חראג' מהגרדיאן כינה אותו רגע הפופ העוצמתי ביותר של השנה.
השיר זכה לשבחים נוספים ממבקרי המוזיקה לאחר יציאתו לאור של Brat and It's Completely Different but Also Still Brat, אלבום הרמיקס של Brat.
גופי החדשות AP News, ו- דירגו את השיר ראשון מבין שירי אלבום הרמיקס.
בבילבורד השיר דורג במקום החמישי באלבום הרמיקס, וקייטי ביין ציינה כי הוא סייע "להוציא את הווידויים האמיתיים מכוכבים גדולים כמו אריאנה גרנדה ומאטי הילי מדה 1975".
גרסת הרמיקס זכתה בפרס המוזיקה לשנת 2024, המוענק מדי שנה לסינגל הפופ הבריטי הטוב ביותר.
השיר דורג כשיר הטוב של השנה בסקר קוראים של פיצ'פורק.
+רשימות סוף שנהארגוןמיקוםשנהמקורBusiness Insider1202412024 אינדפנדנט12024הניו יורק טיימס22024הגרדיאן32024Consequence32024NME42024בילבורד62024פיצ'פורק92024רולינג סטון92024
ב-9 בספטמבר 2025, להקת האינדי רוק הספרדית הוציאה לאור גרסת כיסוי לשיר לצד וידאו קליפ.
Girls Aloud היא להקת בנות בריטית שנוצרה בתוכנית המציאות "Popstars: The Rivals" בשנת 2002. הלהקה, שחברותיה הן שריל קול, נדין קויל, שרה הרדינג, ניקולה רוברטס וקימברלי וולש, הפכה לאחת מלהקות הבריטיות המצליחות ביותר בעשור, כולל שבירת שיא בשל הכנסת 20 סינגלים ברצף לעשרת המובילים במצעדי הפזמונים הבריטיים.
הלהקה מכרה יותר מארבעה מיליון עותקים מאלבומיה, ועל-פי גינס, זוהי להקת הבנות המצליחה ביותר שנוצרה מתוכנית מציאות.
ללהקה מספר הישגים כגון להקת הבנות הכי מצליחה בעשור, להקת הבנות בעלת מספר הסינגלים הרב ביותר בטופ 10 - 21 שירים.
בבריטניה מכרה להקה יותר מ-4.3 מיליון סינגלים, ו-4 מיליון אלבומים כאשר האוסף האחרון "עשר" מכר רק 156,000.
בארצות הברית הלהקה אינה מוכרת אך מכרה 80,000 שירים וכ-8000 אלבומים דרך הורדות חוקיות.
ב-20 במרץ 2013, הכריזו בנות הלהקה על הפירוקה באופן רשמי דרך הטוויטר.
יסודה של הלהקה נוצר בשיתוף עם הקהל הבריטי בתוכנית הטלוויזיה ITV1- "כוכבי פופ – התחרות (או המתחרים)" (Popstars: The Rivals).
"Girls Aloud" הן התוצאה של מבחני מיון אשר נמשכו מעל לחצי שנה, בהם נבחנו יותר מ-10,000 בנות מכל רחבי בריטניה.
במהלך התוכנית, כאשר נותרו עשר המועמדות האחרונות, הקהל הבריטי בחר את חמש הזוכות.
רעיון הבסיס של תוכנית הטלוויזיה "כוכבי פופ - התחרות", היה הקמת שתי להקות – להקת בנים ולהקת בנות, אשר יתחרו על המקום הראשון במצעד הלהיטים הבריטי שנערך בחג המולד.
ניהול להקת הבנות יועד ללואיס וולש, בזמן שפיט ווטרמן (סטפס) יהיה מנהלה של להקת הבנים (One True Voice).
בהתחשב בשוק הצרכנים של להיט חג המולד הזוכה - ילדות המתאהבות בחברי להקות בנים, ניתנו להם סיכויים גבוהים לזכייה.
One True Voice הוציאו לאור סינגל בכורה, ביצוע מחודש לשירם של ה"בי ג'יז" – "Sacred Trust", בעודם ממשיכים את המסורת של כוכבי-פופ מתוכניות מציאות, המוציאים תחת ידם גרסאות כיסוי של אמנים מוכרים.
אולם בלהקת "Girls Aloud", הרעיון היה שונה.
לאחר שלואיס וולש וחברת התקליטים "Polydor Records" פגשו את עשר המועמדות הסופיות, עלה הרעיון שהסינגל, אותו תשחרר להקת הבנות המנצחות, יהיה "קסנומניה" – שיר אשר ישמע כתערובת המורכבת מהשירים המוצלחים של השנה האחרונה, בתוספת של סינטיסייזרים של שנות השמונים, וליינים של תופים וגיטרות בס.